Námskeið um Bataferð hetjunnar 1. – 3. maí 2020 . Námskeiðið er ætlað öllum þeim sem vilja takast á við áskoranir lífsins með skapandi aðferðum ( sambærilegt námskeið er í boði í Reykjavík en það er eingöngu fyrir konur ) . Þátttakendur þurfa ekki að þekkja aðferðirnar sem vinnan byggir á , hvorki Hetjuferðina ( The Hero´s Journey ) né tólfsporaaðferðina . Á námskeiðinu er hugmyndafræði hetjuferðarinnar útskýrð ( sjá lýsingu hér að neðan ) og líkindi hennar við tólfsporaaðferðina dregin fram . Unnið er með batann með aðferðum lista , samtala og hugleiðslu . Allt virðist gott en þó er eitthvað undirliggjandi sem truflar hversdagslegt lífið . En eftir slíka eldskírn hefst ferðalag hennar tilbaka til fyrri heimkynna . Unnið verður með land hins þekkta , kallið , hindrunarmeistarana , land hins óþekkta , hyldýpið , sáttina , umbreytinguna , gjöfina og endurkomuna í land hins þekkta . Notaðar eru margvíslegar skapandi aðferðir ; ritlist , myndlist , leiklist , tónlist , hugleiðsla og samtöl . Fös. 1. maí kl. 18:00 - 22:00 : Hrist upp í hópnum og hópurinn hristur saman . Hugmynda - og aðferðafræði hetjuferðarinnar kynnt . Unnið með ofangreindum aðferðum að því að skapa hetjuna , kynnast henni í sínu þekkta umhverfi og hjálpa henni að heyra kall til breytinga . Þessi vinna speglar fyrstu þrjú spor tólfsporakerfisins . Lau. 2. maí kl. 10:00 - 14:00 : Þátttakendum hjálpað að horfast í augu við hindranir til að geta stígið inn í heim hins óþekkta ævintýris . Stígið inn í ævintýrið og unnið á skapandi hátt með ögranir og hindranir sem verða á vegi hetjunnar ( spor 4 - 6 ) ásamt friðþægingu og fyrirgefningarvinnu ( spor 7 - 9 ) . Sun. 3. maí kl. 10:00 - 14:00 : Hetjan kemur umbreytt aftur heim í þekkt umhverfi sitt . Unnið með gjafirnar sem henni hlotnuðust í hetjuferðinni og rætt um hvernig hetjan deilir gjöfum sínum með öðrum ( spor 10 – 12 ) . Skráning hér að neðan . Athugaðu að sætið er ekki tryggt fyrr en greitt hefur verið námskeiðsgjald að upphæð 35.000 kr. á reikning Stílvopnsins : 0133-26-580815 , kt. 580815-1380 eða með greiðslukorti Greiðslukvittun er afhent við upphaf námskeiðs en fyrr ef þátttakandi þarf á að halda .